ચીઝનું દૈનિક સરેરાશ વેચાણ વર્ષ 2016-17માં સાત મેટ્રિક ટન હતું જે વધીને 2018-19 પ્રથમ ત્રી- માસિકમાં 28 મેટ્રિક ટન થયું છે. દૂધનું દૈનિક સરેરાશ વેચાણ વર્ષ 2012-13માં રૂ. 2.78 કરોડ હતું. જે વધીને વર્ષ 2017-18માં રૂ 9.49 કરોડ થયું છે. ડેરીનો સરેરાશ ફેટ વર્ષ 2016-17માં 4.99 હતો જે વધીને વર્ષ 2017-18માં 5.09નો થયો છે. હાલના સમયમાં દૂધના પાવડરમાં વૈશ્વિક મંદી ચાલી રહી છે . Smp પાવડરમાં વૈશ્વિક ભાવમાં ઘટાડો થતાં વર્ષ 2015-16માં રૂ.235 પ્રતિ કિલો હતો. જે ઘટીને વર્ષમાં 2017-18માં રૂ.157 પ્રતિ કિલો થયો છતાં પણ પશુ પાલકોને મળતાં દૂધના ભાવમાં બનાસ ડેરી તરફથી કોઈ પ્રકારનો ઘટાડો કરવામાં આવ્યો નથી. અને વર્ષ દરમિયાન સરેરાશ 716 રૂપિયાનો ભાવ આપવામાં આવ્યો છે. જયારે દૂધ ઉત્પાદકોને રૂ.330 કરોડ નફા પેટે પણ ચૂકવાશે. તેઓએ વધુમાં ઉમેર્યું હતું કે ગલબાભાઈ નાનજીભાઈ પટેલ ચેરીટેબલ ટ્રસ્ટને MCI એ બનાસ મેડીકલ કોલેજની મંજૂરી આપી છે. જિલ્લામાં 700બેડની અત્યાધુનિક હોસ્પિટલનું નિર્માણ થનાર છે. મેડિકલ કોલેજ માટે 25 કરોડની જમીન, રૂ, 13 કરોડ 60 લાખ હોસ્પિટલ ચલાવવા માટે, રૂ. 10.50 કરોડ દર વર્ષે ગ્રાન્ટ મળશે. ફી ની આવક, હોસ્પિટલ ચાર્જની આવક મેડિકલ કોલેજને મળશે અને કોલેજ અને હોસ્પિટલનું વીજળી બિલ પણ સરકાર ભરશે. જિલ્લાના દૂધ ઉત્પાદકોના દીકરા- દીકરી કોલેજમાં પ્રવેશ મેળવશે તો બનાસમેડિકલ કોલેજ ૫૦ ટકા સહાય આપશે.